b'\n_START_ARTICLE_\nDMOZ\n_START_PARAGRAPH_\nOpen Directory Project (ODP), Projekt otvorenog direktorija, poznat i kao dmoz (naziv od directory.mozilla.org, po\xc4\x8detne domene na kojoj se nalazila), je vi\xc5\xa1ejezi\xc4\x8dni direktorij/web katalog World Wide Web poveznica u vlasni\xc5\xa1tvu Netscape-a (koji je u vlasni\xc5\xa1tvu AOL-a) kojeg izra\xc4\x91uje i odr\xc5\xbeava zajednica dobrovoljnih ure\xc4\x91iva\xc4\x8da.\n_START_SECTION_\nOsniva\xc4\x8di\n_START_PARAGRAPH_\nODP su 1998. godine kao Gnuhoo pokrenuli Rich Skrenta i Bob Truel koji su u to vrijeme radili kao in\xc5\xbeinjeri za Sun Microsystems.  Chris Tolles, koji je radio za Sun Microsystems kao \xc5\xa1ef marketinga za sigurnosne proizvode za mre\xc5\xbee, tako\xc4\x91er se priklju\xc4\x8dio u 1998. kao suosniva\xc4\x8d Gnuhoo-a zajedno sa suosniva\xc4\x8dima Bryn Dole i Jeremy Wenokur.\n_START_SECTION_\nHrvatska kategorija\n_START_PARAGRAPH_\nZbog slabog zanimanja korisnika i lo\xc5\xa1e organizacije ODP-a, hrvatska kategorija relativno je slabo razvijena s izuzetkom nekoliko manjih kategorija koje imaju aktivne ure\xc4\x91iva\xc4\x8de.\n_START_SECTION_\nPad sustava i prekid ure\xc4\x91ivanja, listopad - prosinac 2006.\n_START_PARAGRAPH_\nDne 20. listopada glavni ODP server imao je "katastrofalni" pad sustava i ure\xc4\x91iva\xc4\x8di nisu imali pristup sve do 18. prosinca. Za vrijeme pada starija ina\xc4\x8dica direktorija bila je vidljiva javnosti. Istovremeno izgubljene su mnoge promjene koje su bile napravljene u razdoblju od srpnja do rujna 2006., a izbrisane su i sve web stranice koje su bile na \xc4\x8dekanju da ih pregledaju ure\xc4\x91iva\xc4\x8di i odobre njihov upis u direktorij. Prijava novih ure\xc4\x91iva\xc4\x8da jo\xc5\xa1 uvijek ne radi.\n_START_SECTION_\nZatvaranje stranice\n_START_PARAGRAPH_\nDMOZ - Open Directory Project koji je koristio ljudske urednike u poku\xc5\xa1aju organiziranja web stranica zatvorio se nakon 19 godina postojanja. To je ozna\xc4\x8dilo kraj vremena kada su ljudi, a ne strojevi, poku\xc5\xa1ali organizirati web._NEWLINE_Ova obavijest je objavljena na po\xc4\x8detnoj stranici DMOZ stranice, navode\xc4\x87i da \xc4\x87e se zatvoriti 14. o\xc5\xbeujka 2017. godine.'